open-index/open-wikipedia-markdown huggingface dataset:
பொன்னபதி அந்தோணி ரெட்டி

**பொன்னபதி அந்தோணி ரெட்டி** (**Ponnapati Antony Reddi**) (1 டிசம்பர் 1908 &ndash; c. 1985)
 இந்திய தேசிய காங்கிரசை  சேர்ந்த ஓர் இந்திய அரசியல்வாதி ஆவார். 1967 மற்றும் 1971 ஆம் ஆண்டுகளில் ஆந்திரப் பிரதேசம் மாநிலத்திலுள்ள அனந்தபூர் (மக்களவை தொகுதி), அனந்தபூர் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். பெல்லாரியில் உள்ள செயிண்ட் ஜான் உயர்நிலைப் பள்ளி மற்றும் திருச்சிராப்பள்ளியில் உள்ள செயிண்ட் ஜோசப் கல்லூரி ஆகியவற்றில் கல்வி கற்றார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1908 பிறப்புகள்
பகுப்பு:1985 இறப்புகள்
பகுப்பு:அனந்தபூர் மாவட்டம்
பகுப்பு:கர்நூல் மாவட்ட மக்கள்
கேப் கிரிஸ்பாக்

**கேப்** அல்லது **தெற்கு கிரிஸ்பாக்** (*Cape grysbok*) என்பது தென்னாப்பிரிக்காவின் மேற்கு கேப் பகுதியில் அல்பானி மற்றும் செடர்பெர்க் மலைகளுக்கு இடையில் காணப்படும் ஒரு சிறிய மறிமான் ஆகும்.

## விளக்கம்
இடது|thumb| ''தி புக் ஆஃப் ஆன்டெலோப்சில்'' (1894) உள்ள சித்தரிப்பு
இதன் உரோமங்கள் தடிப்பானவை. அவை செம்மணல் சிறத்தில் இருக்கும் அதில் ஆங்காங்கே வெள்ளைப் புள்ளிகள் கொண்டிருக்கும். தலை, கழுத்து கால்களில் புள்ளிகள் குறைவாகவும், சற்று மஞ்சள் நிறமாகவும் இருக்கும், அதே சமயம் காதுகளின் உட்புறம், கண்ணைச் சுற்றிய வளையங்கள், வாய் பகுதி, தொண்டை, உடலின் அடிப்பகுதி போன்றவை வெண்மையாக இருக்கும். இதன் கண் முன் ஒரு கரிய வாசனை சுரப்பி உள்ளது. இந்த மான் நிற்கும்போது தோள் வரை 21" (45-55 செமீ) உயரம் கொண்டும், 20 பவுண்டுகள் (8-12 கிலோ) எடையை விட சற்றுக் கூடுதலாக இருக்கும். இதற்கு ஒரு  4 முதல் 8 செமீ  நீளம் கொண்ட குறுகிய வால் உண்டு. இந்த வால் குறுகியதாக உள்ளதால்  கிட்டத்தட்ட கண்ணுக்கு தெரியாதது. ஆண் மான்களுக்கு 8 செமீ நீளமுள்ள குறுகிய, கூர்மையான மற்றும் நேரான  கொம்புகள் இருக்கும், அவை மென்மையானவை. கேப் கிரிஸ்பாக் அதன் பின் முனையிலுள்ள உரோமங்களைச் சிலிர்த்து தூக்கி நிறுத்தி, தன்னைப் பெரிதாகக் காட்டிக்கொள்ள முடியும்.  இவற்றின் கால்கள் வலுவானவை. முன் கால்களைவிட பின் கால்கள் நீண்டவை.

## வாழ்விடம்
கேப் கிரிஸ்பாக்கின் பூர்வீக வாழ்விடம் " ஃபைன்போஸ் பயோம்" (தெற்கு ஆப்பிரிக்காவின் கேப் புளோரிஸ்டிக் பிராந்தியம்) ஆகும். மேலும் இது அடர்ந்த புதர்கள் உள்ள நிலப்பகுதில் வாழ்கிறது. இது சில நேரங்களில் பழத்தோட்டங்கள் மற்றும் திராட்சைத் தோட்டங்களில் உலாவுவதைக் காணலாம். கேப் தீபகற்பத்தில் மனித நடவடிக்கைகள் உள்ள  நகர்ப்புற விளிம்புகளில் கிரைஸ்போக் காணப்படுகிறது. இது ரீடு படுக்கைகளிலும், தெற்கு கரூவின் ஆற்றங்கரையிலும் காணப்படக்கூடும்.

## பழக்கவழக்கங்கள்
thumb|கிரிஸ்பாக் (Raphicerus Melanotis) மண்டை ஓடு, வாஷிங்டனின், சியாட்டிலில் உள்ள பர்க் இயற்கை வரலாறு மற்றும் கலாச்சார அருங்காட்சியகத்தில் காட்சிக்கு வைக்கப்பட்டுள்ளது.
கேப் கிரிஸ்பாக்  நீண்ட காலத்திற்கு தண்ணீர் அருந்தாமல் இருக்கமுடியும். இதற்கு தேவைப்படும் நீர்ச்சத்தின் பெரும்பகுதியை அதன் உணவில் இருந்தே பெற்றுக்கொள்கிறது. இது முதன்மையாக ஒரு இரவாடி ஆகும். இருப்பினும் இது குளிர்காலத்தில் அதிகாலையிலும்  மாலை வேளைகளிலும் மேய்ச்சலுக்கு அலையும். வெயில் நேரங்களில் நிழல் உள்ள பகுதிகளில் படுத்து உறங்கும். இவை தனக்கென்று ஒரு எல்லையை வகுத்து வாழ்கின்றன. தன் வாழ்விடத்தை அடையளப்படுத்த அதன் சுற்றுப் புறத்தில் சணத்தையும், சிறுநீரையும் இட்டு வைக்கின்றன. மேலும்  அதன் சுற்றுப்புறத்தில் உள்ள தாவரங்களின் மீது தன் உடலில் இருந்து சுரக்ககும் சுரப்பிகளை பூசுகிறது. இவை தொலைவில் வேட்டையாடிகளைக் கண்டால் நன்கு கால்களையும் தரையில் பரப்பி அப்படியே படுத்துவிடும். தப்பி ஓடவேண்டிய நிலை ஏற்பட்டால் வளைந்து நெளிந்து ஓடி கண்ணிமைக்கும் நேரத்துக்குள் ஏதாவது ஒரு புதருக்குள் சென்று பதுங்கி தன்னைத் தற்காத்துக் கொள்கிறது.

## இனப்பெருக்கம்
இனப் பெருக்க காலத்தில் மட்டுமே ஆண் மான் பெண் மானுடன் சேர்ந்து வாழும். மற்ற காலங்ளில் தனித்தே வாழும். பெண் மான்களின கர்ப்பக் காலம் சுமார் 6 மாதங்களாகும். கற்ப காலத்திற்கு பிறகு  கோடையில் ஒரு குட்டி பிறக்கின்றது. குட்டி மறைவிடத்தில் வைத்து வளர்க்கபடுகின்றது.

சிறுத்தைகள், காட்டுப் பூனைகள், கழுகுகள்கள் முதலியவை இவற்றை இரையாகக் கொள்கின்றன.

## குறிப்புகள்

பகுப்பு:தென்னாப்பிரிக்காவின் பாலூட்டிகள்
பகுப்பு:மறிமான்கள்
சரவாக் பிரதமர்

**சரவாக் பிரதமர்** (மலாய்: *Premier Sarawak*; ஆங்கிலம்: *Premier of Sarawak*; சீனம்: 砂拉越州长) என்பது மலேசியா, சரவாக் மாநிலத்தின் அரசாங்கத் தலைவரைக் குறிப்பதாகும். யாங் டி பெர்துவா சரவாக் என்று அழைக்கப்படும் மாநில ஆளுநரால் சரவாக் பிரதமர் நியமிக்கப் படுகிறார்.

சரவாக் மாநில சட்டமன்றத்தில் பெரும்பான்மையைப் பெற்ற ஓர் அரசியல் கட்சி அல்லது ஓர் அரசியல் கூட்டணியின் தலைவராகவும் சரவாக் பிரதமர் பொறுப்பு வகிக்கிறார்.

## பொது

சரவாக் பிரதமர் எனும் இந்தப் புதிய பதவிக்கு முன்பு, அந்தப் பதவி  **சரவாக் முதல்வர்** என்று அழைக்கப்பட்டது. 2022 பிப்ரவரி 15-ஆம் தேதி சரவாக் மாநில அரசியலமைப்பில் ஒரு திருத்தம் செய்யப்பட்டது. அதன்படி சரவாக் முதல்வர் எனும் பதவி; "பிரதமர்" பதவி என்று மறுபெயரிடப் பட்டது. அரசியலமைப்புத் திருத்தம் அரசிதழில் வெளியிடப்பட்டு 2022 மார்ச் 1 முதல் நடைமுறைக்கு வந்தது.

சரவாக் மாநிலத்தின் தற்போதைய பிரதமர் அபாங் ஜொகாரி ஒப்பேங் (*Abang Abdul Rahman Johari Abang Openg*) ஆவார். இவர் 2017 சனவரி 13-ஆம் தேதி சரவாக் மாநிலத்தின் முதலமைச்சராக (மந்திரி பெசார்) பதவியேற்றார். தற்சமயம் சரவாக் பிரதமர் என்று அழைக்கப் படுகிறார்.

## வரலாறு

1963-ஆம் ஆண்டு சூலை 22-ஆம் தேதி சரவாக்கிற்கு சுயாட்சி வழங்கப்பட்டது. அப்போது தான் சரவாக்கின் முதலமைச்சர் (*Chief Minister of Sarawak*) பதவி உருவாக்கப்பட்டது. அந்த வகையில் சரவாக்கின் முதலமைச்சர் பதவியை முதன்முதலாக வகித்தவர் இஸ்டீபன் காலோங் நிங்கான் (*Stephen Kalong Ningkan*). சரவாக் வரலாற்றில் முக்கியமானவர் என இன்றும் அறியப் படுகிறார்.

2022 பிப்ரவரி மாதம் சரவாக்கின் முதலமைச்சர் பதவியை பிரதமர் பதவியாக மாற்ற வேண்டும் எனும் தீர்மானம் கொண்டு வரப்பட்டது. 1963-ஆம் ஆண்டு கையெழுத்தான மலேசிய ஒப்பந்தத்தின் (*1963 Malaysia Agreement*) (**MA63**) கீழ் சரவாக்கின் உரிமைகளை மீட்பதற்கான முயற்சியாகக் கருதப்பட்டது.

## மலேசிய ஒப்பந்தம் 1963

மலாக்கா; பினாங்கு மாநிலங்களிலும் அந்த மாநிலங்களை வழிநடத்த முதலமைச்சர்கள் உள்ளனர். அந்த முதலமைச்சர்களுடன் சரவாக் முதலமைச்சரை ஒப்பீடு செய்வதைத் தவிர்ப்பதற்காக சரவாக் பிரதமர் பதவி முன்மொழியப்பட்டது.

மலேசியா கூட்டமைப்பு உருவாக்கப்பட்ட போது மலேசிய ஒப்பந்தத்தில் கையெழுத்திட்ட ஐக்கிய இராச்சியம்; சிங்கப்பூர்; மலாயா கூட்டமைப்பு; சபா ஆகியவற்றுடன் சரவாக் இராச்சியமும் கையெழுத்திட்டது. 2022 பிப்ரவரி 15-ஆம் தேதி, "சரவாக் முதல்வர்" எனும் பதவி; "சரவாக் பிரதமர்" பதவி என்று மாற்றம் செய்யப் பட்டது.

### அபாங் ஜொகாரி ஒப்பேங்

சரவாக் பிரதமர் என்பதற்கான சட்டத் திருத்தம் 2022 மார்ச் 1-ஆம் தேதி அரசிதழில் வெளியிடப் பட்டது. ஏற்கனவே சரவாக் மாநிலத்தின் முதலமைச்சராகப் பதவி வகித்து வந்த அபாங் ஜொகாரி ஒப்பேங் என்பவர் சரவாக் பிரதமர் பதவியை ஏற்றுக் கொண்டார். இவர் சரவாக்கின் 6-ஆவது முதலமைச்சரும் கடைசி முதலமைச்சரும் ஆவார்.

## சரவாக் முதலமைச்சர்கள் பட்டியல்

1963-ஆம் ஆண்டு தொடங்கி 2022-ஆம் ஆண்டு வரையிலான சரவாக் மாநிலத்தின் முதலமைச்சர்களின் பட்டியல் பின்வருமாறு:

 
 
 
 

## சரவாக் பிரதமர்கள்
2022-ஆம் ஆண்டு தொடங்கி தற்போது வரையிலான சரவாக் மாநிலத்தின் பிரதமர்களின் பட்டியல் பின்வருமாறு:

 

## மேலும் காண்க
* சரவாக் மாநில சட்டமன்றம்

## வெளி இணைப்புகள்
* Constitution of the State of Sarawak
* சரவாக் அரச இணையத்தளம்

## மேற்கோள்

பகுப்பு:மலேசிய அரசியல்வாதிகள்‎

பகுப்பு:சரவாக் அரசியல்வாதிகள்‎
ஆயர் இயெரோம் நகர்

**ஆயர் இயெரோம் நகர்** (*Bishop Jerome Nagar*) என்பது இந்திய மாநிலமான கேரளாவில் உள்ள கொல்லம் நகரத்தில் அமைந்துள்ள மிகப்பெரிய வணிக வளாகங்களில் ஒன்றாகும். இது இந்தியாவின் முதல் கத்தோலிக்க மறைமாவட்டமான குயிலான் ரோமன் கத்தோலிக்க மறைமாவட்டத்திற்கு சொந்தமானதாகும். ஆயர் இயெரோம் நகர் கொல்லம் நகரில் வணிகம் மற்றும் தொடர்புடைய நடவடிக்கைகளுக்கான முக்கிய மையங்களில் ஒன்றாகும். கி-மேக்சு திரையரங்கம் நடத்தும் பன்மையாக்கத்துடன் கூடிய மூன்று திரையரங்குகள்  இங்கு உள்ளன.
 
## சிறப்புகள்
*ஏழு தளங்கள்
*இயங்கும் படிகட்டுகள்
*உதவியாளர்களுடன் வாகன நிறுத்துமிடம்
## மேற்கோள்கள்

பகுப்பு:கொல்லம்
பகுப்பு:கொல்லத்திலுள்ள சுற்றுலாத் தலங்கள்
அகமது அலி கான்

**அகமது அலி கான்** (*Ahmed Ali Khan*) (பிறப்பு 4 மே 1977) இந்தியாவைச் சேர்ந்த ஒரு தொழிலதிபர் மற்றும் அரசியல்வாதி ஆவார்.  காங்கிரசு கட்சியின் சார்பாக ஆந்திரப்பிரதேச மாநிலம் கர்னூல் தொகுதியில் போட்டியிடும் வேட்பாளர் ஆவார். பொதுச் சேவைக்காக இவர் பிரபலமானவர்.

## ஆரம்ப கால வாழ்க்கை
அகமது அலி கான் கர்னூலில் வாழும் நல்ல தொழிலதிபர்களில் ஒருவராக விவரிக்கப்படுகிறார். ஆந்திரப் பிரதேசத்தின் கர்னூல் மாவட்டம் கர்னூலில் 1977 ஆம் ஆண்டு மே மாதம் 4 ஆம் தேதியன்று மெகமூத் அலி கானுக்குப் பிறந்தார். கர்னூல் உசுமானியா கல்லூரியில் 1998-99 ஆண்டு காலத்தில் வணிகவியலில் பி.காம் பட்டம் பெற்றார்.

## வணிக வாழ்க்கை
அகமது அலி கான் 1998 ஆம் ஆண்டு முதல் கர்னூல் எம்.எசு.ஏ. மோட்டார் நிறுவனத்தின் கொள்முதல் வியாபாரியாக இருந்து வந்தார். தற்போது  எம்எசுஏ மோட்டார் நிறுவனத்தின் இயக்குநராக உள்ளார். எம்எசுஏ வணிகர் மற்றும் கமல் தொழில் நிறுவனம் எனப்படும் பிற வணிகங்களையும் இவர் வைத்திருக்கிறார்.

## அரசியல் வாழ்க்கை
அகமது அலி கான் அகில இந்திய காங்கிரசு கமிட்டி உறுப்பினர்.  கர்னூல் நகர சட்டமன்ற பொறுப்பாளராகவும், சிறுபான்மை துறை ஆந்திர பிரதேச காங்கிரசு கமிட்டி தலைவராகவும் பொறுப்பில் உள்ளார்.

அகமது அலி கான் கர்னூல் சட்டமன்றத் தொகுதியில்  இந்திய தேசிய காங்கிரசு கட்சி வேட்பாளராக 2014 ஆம் ஆண்டு ஆந்திரப் பிரதேச சட்டப் பேரவைத் தேர்தலில் போட்டியிட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:1977 பிறப்புகள்
அகமது அலி கான் (குத்துச்சண்டை வீரர்)

**அகமது அலி கான்** (*Ahmed Ali Khan*) (பிறப்பு 7 ஜனவரி 1981) ஒரு பாக்கித்தான் நாட்டைச் சேர்ந்த ஒரு குத்துச்சண்டை வீரர் ஆவார்.  2004 கோடைகால ஒலிம்பிக்கில் குத்துச்சண்டை –  ஆண்கள் நடுத்தர எடை போட்டியில்  பங்கேற்றார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:குத்துச்சண்டை விளையாட்டு வீரர்கள்
தொல்பொருட்கள்

**தொல்பொருட்கள் அல்லது பழங்கால பொருட்கள்**, குறிப்பாக மத்தியதரைக் கடல் பகுதி நாகரிகங்களான பண்டைய எகிப்து, பண்டைய அண்மை கிழக்கு, பண்டைக் கிரேக்கம் மற்ற்லும் பண்டைய ரோம்  பண்பாடுகளின் பாரம்பரியப் தொல்பொருட்கள், கற்காலங்களின் கலைப்பொருட்கள், ஆசியா மற்றும் பிற இடங்களின் நாகரிகங்களின் கலைப்பொருட்களும் இச்சொல்லால் குறிப்பிடலாம். பண்டைய கலைப்பொருட்களுக்கு அதிக மதிப்பைக் கொடுக்கும் தொல்பொருட்கள் இந்தியா, சீனா, மெசொ அமெரிக்காவிலும் காணப்படுகிறது. பழங்காலப் பொருட்களைப் படிக்கும் நபரை, அவற்றை சேகரிப்பதற்கு மாறாக, பெரும்பாலும் *பழங்காலக்காரர்* என்று அழைக்கப்படுகிறார்.

## வரையறை
பழங்கால பொருட்கள் என்ற சொல்லின் வரையறை எப்போதும் துல்லியமாக இருந்ததில்லை. மேலும் *அருங்காட்சியகம்*,  "தொல்பொருட்கள் துறைகள்" போன்ற நிறுவன வரையறைகள் பெரும்பாலும் பிந்தைய காலங்களை உள்ளடக்கியது. ஆனால் சாதாரண பயன்பாட்டில் கோதிக் கலைப் பொருட்கள் 1700 ஆம் ஆண்டில் அவை பழங்காலப் பொருட்களாக விவரிக்கப்படாது. இருப்பினும் 1513 ஆம் ஆண்டு ஆங்கிலத்தில் இந்த வார்த்தை முதன்முதலில் கண்டுபிடிக்கப்பட்டதிலிருந்து பழங்காலப் பொருட்களுக்கான வரையறுக்கப்பட்ட நாள் பின்வாங்குகிறது. கலை அல்லாத கலைப்பொருட்கள் முந்தைய காலங்களை விட இப்போது பழங்கால பொருட்கள் என்று அழைக்கப்படுவது குறைவு. ஃபிரான்சிஸ் பேகன் 1605 இல் கீழ்கண்டவாறு எழுதினார்: "பழங்காலப் பொருட்கள் வரலாறு சிதைக்கப்பட்டவை, அல்லது காலத்தின் கப்பல் விபத்திலிருந்து சாதாரணமாகத் தப்பிய வரலாற்றின் சில எச்சங்கள்".

கலை வர்த்தகம் இந்த சொல்லின் நவீன பயன்பாட்டை பிரதிபலிக்கிறது; கிறிஸ்டியின் "தொல்பொருட்கள் துறை", "நாகரிகத்தின் விடியலில் இருந்து இருண்ட காலம் வரை, மேற்கு ஐரோப்பாவில் இருந்து காஸ்பியன் கடல் வரை, எகிப்து, கிரீஸ், ரோம் மற்றும் பண்டைய அண்மை கிழக்கின் பண்பாடுகளைத் தழுவிய பொருள்களை உள்ளடக்கியது.  போன்ஹாம்ஸ் இதே போன்ற ஒன்றைப் பயன்படுத்துகின்றனர். பழங்காலப் பொருட்களின் வரையறை: "... கிமு 4000 முதல் கிபி 12ஆம் நூற்றாண்டு வரை. புவியியல் ரீதியாக அவை பண்டைய எகிப்து, பண்டைய அண்மை கிழக்கு மற்றும் ஐரோப்பாவிலிருந்து தோன்றியவை. தொல்பொருளின் அதிகாரப் பூர்வமான காலம் குறித்து கலை, வரலாற்றின் துல்லியமான பிரிவுகளுடன் அக்கறை கொள்ளவில்லை. அவர்கள் பாதுகாக்க விரும்பும் அனைத்து வரலாற்று காலங்களுக்கும் இந்த வார்த்தையைப் பயன்படுத்துகின்றனர்.

இந்த துல்லியமின்மையின் காரணமாக, முறையான கல்வி விவாதத்தில் இந்த சொல் அதிகம் பயன்படுத்தப்படுவதில்லை. இருப்பினும், இதையும் மற்ற விதிமுறைகளையும் தரப்படுத்துவதற்கான அண்மைய முயற்சி மேற்கொள்ளப்பட்டது. பெரும்பாலானவை, ஆனால் அனைத்தும் அல்ல, தொல்பொருள் ஆய்வுகளால் மீட்கப்பட்டுள்ளன. தொல்பொருள் ஆராய்ச்சியின் விளைவாக பொதுவாகக் கண்டுபிடிக்கப்படாத, ஏறக்குறைய முந்நூறு ஆண்டுகள் பழமையான, பொதுவாக மிகக் குறைவான பொருட்களை உள்ளடக்கிய பழங்காலப் பொருட்களுடன் ஒன்றுடன் ஒன்று இல்லை அல்லது ஒன்றும் இல்லை.

## சட்டவிரோத வர்த்தகம்
பழங்காலப் பொருட்களின் ஏற்றுமதியானது இப்போது அனைத்து நாடுகளிலும் சட்டத்தால் கடுமையாகக் கட்டுப்படுத்தப்படுகிறது. மேலும் 1970ஆம் ஆண்டில் யுனெஸ்கோ ஒப்பந்தம் மூலம் சட்டவிரோத இறக்குமதி, ஏற்றுமதி மற்றும் கலாச்சாரச் சொத்தின் உரிமையை மாற்றுவதைத் தடுத்தது. ஆனால் ஒரு பெரிய மற்றும் அதிகரித்து வரும்  சட்டவிரோத பழங்கால பொருட்கள் வர்த்தகம் தொடர்கிறது. போலியான தொல்பொருட்கள் வணிகத்தால் இந்தத் துறை மேலும் சிக்கலுக்கு உள்படுகிறது.
## இதனையும் காண்க
* பண்டைய எகிப்தின் தொல்பொருட்கள் 
* மெசொப்பொத்தேமியாவின் தொல்பொருட்கள்

## மேற்கோள்கள்

பகுப்பு:தொல்பொருட்கள்
சந்திர பானு குப்தா

**சந்திர பானு குப்தா** (*Chandra Bhanu Gupta*) இந்தியாவின் உத்தரப்பிரதேச மாநில முதல்வராக மூன்று முறை பணியாற்றியுள்ளார். 1902 ஆம் ஆன்டு சூலை மாதம் 14 ஆம் நாளன்று இவர் பிறந்தார். 1970 ஆம் ஆண்டுகளில் இந்திய தேசிய காங்கிரசு மற்றும் ஜனதா கட்சியின் உறுப்பினராக இருந்தார். 1980 ஆம் ஆண்டு மார்ச்சு மாதம் பதினோராம் நாளன்று இவர் இறந்தார்.

## ஆரம்ப கால வாழ்க்கை
அவர் 1902 ஆம் ஆண்டு அலிகார் மாவட்டத்தில் உள்ள அட்ரௌலி நகரத்தில் குப்தா பிறந்தார். 17 வயதில் இந்திய சுதந்திர இயக்கத்தில் சேர்ந்தார். ரௌலட் எதிர்ப்பு மசோதா சீதாபூரில் நடந்த ஆர்ப்பாட்டங்களில் பங்கேற்றார். 1929 ஆம் ஆண்டில் காங்கிரசு கட்சியின் லக்னோ நகரத் தலைவராக தேர்ந்தெடுக்கப்பட்டார்.

## சமூக பங்களிப்பு
லக்னோவில் பல்வேறு கல்வி, சமூக நலன் மற்றும் கலாச்சார மையங்களை நிறுவிய மோதிலால் நேரு நினைவு சங்கத்தின் முக்கிய சக்தியாக குப்தா இருந்தார். இதில் ரவீந்திரலயா, குழந்தைகள் அருங்காட்சியகம், பால் வித்யா மந்திர், லக்னோ ஆச்சார்யா நரேந்திர தேவ் விடுதி, ஓமியோபதி மருத்துவமனை, பல பட்டப் ஒஅடிப்பு கல்லூரிகள் மற்றும் லக்னோவில் உள்ள பொது நூலகம் ஆகியவை இப்பட்டியலில் அடங்கும். நிர்மல் சந்திர சதுர்வேதியிடம் தீவிரமாக ஆலோசனை பெற்று, நகரின் சமூக, கலாச்சார மற்றும் கல்வி வளர்ச்சிக்காக பல திட்டங்களை இவர் அறிமுகப்படுத்தினார்.

## தேர்தல் அரசியல்
சந்திர பானு குப்தா 1952 ஆம் ஆண்டில் லக்னோ நகர கிழக்கில் இருந்து உ.பி சட்டமன்றத் தேர்தலில் தனது எதிராகப் போட்டியிட்ட ஜனசங்கப் போட்டியாளரைத் தோற்கடித்து வெற்றி பெற்றார். ஆனால் 1957 இல் அதே தொகுதியில் பொதுவுடமைக் கட்சியின் திரிலோகி சிங்கிடம் தோற்றார். பின்னர் அந்த சட்டமன்றத்தின் ஐந்தாண்டு கால ஆட்சியின் போதே இவர் முதலமைச்சரானார். இடைத்தேர்தலில் போட்டியிட்டு இவர் வெற்றி பெற்றிருக்கலாம் அல்லது எம்எல்சி ஆகியிருக்கலாம். ஆனால் 1962 இல் ராணிகேத் தெற்கு தொகுதியில் இருந்து எம்எல்ஏ ஆனார். 1967 மற்றும் 1969 தேர்தல்களில், இவர் ராணிகேட் சட்டமன்ற தொகுதியில் இருந்து தேர்ந்தெடுக்கப்பட்டார். 1970 ஆம் ஆண்டில், இந்திய தேசிய காங்கிரசு உறுப்பினராக இருந்த திரிபுவன் நாராயண் சிங்கின் உத்தரப் பிரதேசத்தின் முதல்வராக பதவியேற்கும் அவர் முயற்சியை ஆதரித்தார், ஆனால் அரசாங்கம் நீண்ட காலம் நீடிக்கவில்லை.

## மேற்கோள்கள்

## வெளி இணைப்புகள்

பகுப்பு:இந்திய அரசியல்வாதிகள்
பகுப்பு:1902 பிறப்புகள்
பகுப்பு:1980 இறப்புகள்
பகுப்பு:உத்தரப் பிரதேச அரசியல்வாதிகள்
பொன்முடி புதர் தவளை

**பொன்முடி புதர் தவளை** (*Raorchestes ponmudi-ரோர்செசுடசு பொன்முடி*) என்பது ராக்கோபோரிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இந்த பேரினத்தில் உள்ள மற்ற சிற்றினங்களைப் போலவே நேரடி வளர்ச்சியை உள்ளடக்கிய வாழ்க்கை சுழற்சியினைக் கொண்டுள்ளது. தலைப்பிரட்டை முட்டைக்குள் சிறிய தவளைகளாக உருவாகின்றன.

## பரவல்
இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக்காடுகள் ஆகும். இவை அச்சுறுத்தப்பட்ட மலைச்சூழ் வாழ்விடங்களாகும். இந்த தவளை முதன் முதலில் பொன்முடி மலையிலிருந்து விவரிக்கப்பட்டது. இதனால் இதன் சிற்றினப் பெயர் பொன்முடி எனப்  பெயரிடப்பட்டது. ஆனால் இந்த சிற்றினம் தெற்கு மேற்குத் தொடர்ச்சி மலைகளுக்குள் பரவலான பரவலைக் கொண்டுள்ளது. கேரளாவில் வயநாடு, இடுக்கி மற்றும் திருவனந்தபுரம் மாவட்டங்களிலும், தமிழ்நாட்டில் வால்பாறையிலும் பதிவு செய்யப்பட்டுள்ளது. இந்தப் பேரினத்தில் இந்தச் சிற்றினம் கிட்டத்தட்ட 4 செ.மீ. அளவுள்ள ஆண்களைக் கொண்டதாகப் பதிவுசெய்யப்பட்டுள்ளது.
படிமம்:Raorchestes ponmudi.jpg|பக்கவாட்டு காட்சி
படிமம்:Raorchestes front2.jpg|முன் காட்சி
படிமம்:Raorchestes ponmudi IIMG 0589.jpg|ஒலி எழுப்பும் போது


## மேற்கோள்கள்

## வெளி இணைப்புகள்

* உலகின் AMNH ஆம்பிபியன் இனங்கள்
* ஆம்பிபியாவெப்

பகுப்பு:மேற்குத் தொடர்ச்சி மலையின் அக இட விலங்குகள்
அகத்தியமலை புதர் தவளை

**அகத்தியமலை புதர் தவளை்** (*Raorchestes agasthyaensis-ரோர்செசுடசு அகச்தெயென்சிசு*) என்பது இந்தியாவின் கேரளாவின் மேற்குத் தொடர்ச்சி மலைகளில், குறிப்பாக பொன்முடி மலைக்கு அருகிலுள்ள போனாக்காடு மற்றும் திருவனந்தபுரம் மற்றும் கொல்லம் மாவட்டங்களின் அருகிலுள்ள பகுதிகளில் காணப்படும் தவளை சிற்றினம் ஆகும். அகத்தியமலையில் இதன் வாழிட வகையின் பெயரால் சிற்றினம் பெயரிடப்பட்டது.

## விளக்கம்
முதிர்ச்சியடைந்த தவளையின் உடல் நீளம் 18.04 முதல் 21.48 மி.மீ. தலை அகலம் தலை நீளத்தை விட பெரியது. மூக்கு கூர்மையானது, கண் நீளத்திற்குச் சமமான துணை; செவிப்பறை தனித்துவமானது. முன்கை, கையை விட சிறியது. பக்கவாட்டு தோல் விளிம்பு இல்லை. தொடை நீளத்திற்குச் சமமான கீழ்க்காலெலும்புடையது. கை மற்றும் கால்களில் முக்கியமாகக் காணப்படும் துணை எலும்பு முடிச்சு சிறியது; வட்டு நன்கு வளர்ந்த மற்றும் தனித்துவமானது.

## மேற்கோள்கள்

## வெளி இணைப்புகள்

* Data related to Raorchestes agasthyaensis at Wikispecies

பகுப்பு:தவளைகள்
பகுப்பு:மேற்குத் தொடர்ச்சி மலையின் அக இட விலங்குகள்
இந்தியப் புத்தாண்டு நாட்கள்

**இந்தியப் புத்தாண்டு நாட்கள்** (*Indian New Year's days*) என்பது இந்தியாவின் பல்வேறு பகுதிகளில் புத்தாண்டு தினமாக ஆண்டு முழுவதும் பல நாட்கள் கொண்டாடப்படுகின்றன. சந்திர நாட்காட்டி பின்பற்றப்படுகிறதா அல்லது சூரிய நாட்காட்டியைப் பொறுத்து இந்நாட்கள் தீர்மானிக்கப்படுகிறது. சூரிய நாட்காட்டியைப் பின்பற்றும் பகுதிகளில் இந்நாட்கள் வங்கதேசத்தில் பைசாகிலும், அசாமில் ரோங்காலி பிஹு, தமிழ்நாட்டில் சித்திரையிலும், கேரளாவில் விஷு, ஒடிசாவில் பான சங்கராந்தி அல்லது ஒடியா நபபர்சா மற்றும் வங்காளத்தில் பொய்லா போயிஷாக் என நாட்காட்டி மாதத்தில் வருகிறது (அதாவது, வைகாசி). பொதுவாக, இந்த நாள் ஏப்ரல் மாதம் 14 அல்லது 15 தேதிகளில் வருகிறது. சந்திர நாட்காட்டியைப் பின்பற்றுபவர்கள் சித்திரை மாதத்தை (மார்ச் -ஏப்ரல் உடன் தொடர்புடையது) ஆண்டின் முதல் மாதமாகக் கருதுகின்றனர். எனவே உகாதியானது ஆந்திரப் பிரதேசம், தெலங்காணா, கர்நாடகாவிலும் குடீ பாடவாவில்  மகாராட்டிராவிலும் கொண்டாடப்படுகிறது. இதேபோல், இந்தியாவில் சில பிராந்தியங்கள் தொடர்ச்சியான சங்கராந்திகளுக்கு இடைப்பட்ட காலத்தை ஒரு மாதமாகக் கருதுகின்றன. மேலும் சிலர் தொடர்ச்சியான பூர்ணிமாவுக்கு இடைப்பட்ட காலத்தை ஒரு மாதமாகக் கருதுகின்றனர். குஜராத்தில் தீபாவளிக்கு மறுநாள் புத்தாண்டு கொண்டாடப்படுகிறது. இந்து நாட்காட்டியின்படி, இது இந்து மாதமான கார்த்திகையில் சுக்ல பக்ஷ பிரதிபதத்தில் வருகின்றது. சந்திர சுழற்சியை அடிப்படையாகக் கொண்ட இந்திய நாட்காட்டியின்படி, கார்த்திகை, ஆண்டின் முதல் மாதம் மற்றும் குசராத்தில் புத்தாண்டு கார்த்திக் (ஏகம்) முதல் பிரகாசமான நாளில் வருகிறது. இந்தியாவின் பிற பகுதிகளில், புத்தாண்டு கொண்டாட்டங்கள் வசந்த காலத்தில் தொடங்குகின்றன.

## விளக்கம்

* இந்து மதப் பண்டிகைகள் விக்ரம் நாட்காட்டி அடிப்படையாகக் கொண்டவை. வட இந்தியாவில் நடைமுறையில் உள்ள பூர்ணிமந்த மாதத் திட்டத்துடன் நின்றுவிடாமல், விக்ரம் சம்வத்தில் புத்தாண்டு சைத்ர சுக்ல பக்ஷத்தின் முதல் நாளிலிருந்து தொடங்குகிறது.
* குசராத்தில், தீபாவளியின் நான்காவது நாள் விக்ரம் சம்வத் நாட்காட்டி மாதமான கார்த்திகை மாதத்தின் முதல் நாளாகக் கொண்டாடப்படுகிறது.

## நாட்காட்டி

## மேலும் பார்க்கவும்

* குசராத்தில் தீபாவளி
* இந்து காலக் கணிப்பு முறை
* இந்து நாட்காட்டி
* இந்தியத் தேசிய நாட்காட்டி

## மேற்கோள்கள்


## வெளி இணைப்புகள்
* பிஹு திருவிழா 
* baisakhifestival.com இல் புத்தாண்டு
* சீரோபா
* நவ்ரே - காஷ்மீரில் புத்தாண்டு தினம்

பகுப்பு:இந்தியப் புத்தாண்டுகள்
ஈரல்லைலமீன்

**ஈரல்லைலமீன்** (*Diallylamine*) என்பது HN(CH2CH=CH2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாக காணப்படும் இச்சேர்மம் அமோனியா போன்ற காரச்சுவையைக் கொண்டுள்ளது. இரண்டாம்நிலை அமீன் மற்றும் இரண்டு ஆல்க்கீன் குழுக்களைக் கொண்டிருப்பதால் பல செயல்பாடுகளை வெளிப்படுத்துகிறது. என்,என்-ஈரல்லைல்யிருகுளோரோ அசிட்டமைடு மற்றும் என்,என்-ஈரல்லைல்யிருமெத்தில் அமோனியம் குளோரைடு தயாரிப்பில் ஈரல்லைலமீன் பயன்படுத்தப்படுகிறது. 
## தயாரிப்பு
அக்ரைலோநைட்ரைலை பகுதியாக ஐதரசனேற்றம் செய்து வணிகரீதியாக ஈரல்லைலமீன்  தயாரிக்கப்படுகிறது.:
: 2NCCH=CH2  +  4H2  →  HN(CH2CH=CH2)2  +  NH3
கால்சியம் சயனமைடை ஈரல்லைலேற்றம் செய்து தொடர்ந்து விளைபொருளை  சயனைடு நீக்க வினைக்கு உட்படுத்தி ஆய்வக அளவுகளில் ஈரல்லலைமீன் தயாரித்துக் கொள்ளப்படுகிறது.
## தொடர்புடைய சேர்மங்கள்
*அல்லைலமீன்
*மூவல்லைலமீன்

## மேற்கோள்கள்


பகுப்பு:அமீன்கள்
பகுப்பு:அல்லைலமீன்கள்
மகாலிங்கபுரம்

**மகாலிங்கபுரம்** (*Mahalingapuram*) என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் நுங்கம்பாக்கம் பகுதியில்,  (அதாவது, 13.057300°N, 80.234200° E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள ஒரு புறநகர்ப் பகுதியாகும். நுங்கம்பாக்கம், ஆயிரம் விளக்கு, கோடம்பாக்கம், சூளைமேடு, சேத்துப்பட்டு, அமைந்தக்கரை மற்றும் தியாகராய நகர் ஆகியவை மகாலிங்கபுரம் பகுதிக்கு அருகிலுள்ள முக்கிய ஊர்களாகும்.  வி. வி. சர்வதேச நீச்சல் பயிற்சிப் பள்ளி என்ற தனியார் நிறுவனம், நீச்சல் பயிற்சி பெற விரும்புபவர்கள் மற்றும் ஏற்கனவே பயிற்சி பெற்றவர்கள் ஆகியவர்களுக்காக, மகாலிங்கபுரத்திலிருந்து பயனளிக்கிறது.

## போக்குவரத்து
சென்னை மாநகரப் போக்குவரத்துக் கழகம், மகாலிங்கபுரம் வழியாக அனேக பேருந்து சேவைகளை வழங்கி வருகிறது. வடக்கு உஸ்மான் சாலை மற்றும் வடக்கு உஸ்மான் மேம்பாலம் ஆகியவை இப்பகுதியில் அமைந்துள்ளன. புறநகர் இரயில் நிலையங்களான நுங்கம்பாக்கம் தொடருந்து நிலையம் மற்றும் கோடம்பாக்கம் தொடருந்து நிலையம் ஆகியவை முறையே மகாலிங்கபுரத்திலிருந்து 1.3 கி.மீ. தூரத்திலும் மற்றும் 2.4 கி.மீ. தூரத்திலும் அமையப் பெற்று சேவைகள் புரிகின்றன. இங்கிருந்து சுமார் 12 கி.மீ. தொலைவில் சென்னை பன்னாட்டு வானூர்தி நிலையம் உள்ளது. 
## கல்வி
### கல்லூரி
பல்துறை கல்லூரியான லயோலா கல்லூரி, மகாலிங்கபுரம் அருகிலேயே நுங்கம்பாக்கம் ஸ்டெர்லிங் சாலையில் அமைந்துள்ளது. சுமார் ஒன்பது வருடங்களுக்கு முன் லயோலா கல்லூரி விளையாட்டு மைதானத்தில் நடைப்பயிற்சி மேற்கொள்ள அனுமதிக்கப்பட்டிருந்தது. அனுமதி மறுக்கப்பட்ட பின் தற்போது வரை நடைப்பயிற்சி மேற்கொள்பவர்கள் சிரமம் கொண்டு, மறுபடியும் அனுமதி பெற முயற்சிக்கின்றனர்.
## ஆன்மீகம்
ஐயப்ப பக்தர்கள் பலன்பெறும் வகையிலும், பொதுமக்கள் நலனுக்காகவும் மகாலிங்கபுரம் ஐயப்பன் கோயில் இங்கு அமைந்து, காலை 5 மணி முதல் 10:30 மணி வரையிலும் மாலை 5 மணி முதல் இரவு 8 மணி வரையிலும் தரிசனத்திற்காகத் திறந்து வைக்கப்படுகிறது.
## அரசியல்
மகாலிங்கபுரம் பகுதியானது, ஆயிரம் விளக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மருத்துவர் எழிலன் நாகநாதன். மேலும் இப்பகுதி, மத்திய சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக தயாநிதி மாறன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
ஞா. குருசாமி

**ஞா. குருசாமி** விருதுநகர் மாவட்டம் வத்திராயிருப்பு வட்டத்தில் உள்ள அக்கனாபுரம் கிராமத்தில் 15.05.1983 இல் பிறந்தார். தைலாபுரம் ஊராட்சி ஒன்றியத் தொடக்கப் பள்ளியில் ஐந்தாம் வகுப்பு வரையிலும், அதே ஊரில் அரசு உயர்நிலைப்பள்ளியில் ஆறு முதல் பத்தாம் வகுப்பு வரையிலும் சுந்தரபாண்டியம் அரசு மேனிலைப்பள்ளியில் பதினொன்று, பன்னிரண்டாம் வகுப்பும் படித்தார். மதுரை செந்தமிழ்க் கல்லூரியில் 2005 ஆம் ஆண்டு இளம் இலக்கியம் (பி.லிட்) முடித்தார். மதுரைக் கல்லூரியில் 2007 ஆம் ஆண்டு முதுகலைத் தமிழ் (எம்.ஏ) முடித்தார். 2008 ஆம் ஆண்டு மதுரை காமராசர் பல்கலைக்கழகத்தில் இளமுனைவர் பட்டமும் 2014 ஆம் ஆண்டு முனைவர் பட்டமும் பெற்றார். 2012 ஆம் ஆண்டு முதல் மதுரை மாவட்டம், கருமாத்தூரில் உள்ள அருள் ஆனந்தர் கல்லூரியில் தமிழ்ப் பேராசிரியராக பணியாற்றி வருகிறார் https://www.geotamil.com/index.php/2021-02-11-18-03-56/3877-2017-05-06-09-41-56,

## நூல்கள்:
தொல்காப்பியத்தில் பொருளியல் பெறும் இடம், தமிழ் இலக்கிய வரலாறு (பல புதிய குறிப்புகளுடன் 1970 முதல்) அவதூறுகளும் புனிதப்படுத்தல்களும் - நீர் - நிலம் - சாதி - சாஸ்திரம், தமிழ் இலக்கணப் புறனடைகள் {{Cite web |url=https://www.youtube.com/watch?v=tUN9TjtYxxk |title=ஞா. குருசாமி எழுதிய 'தமிழ் இலக்கணப் புறனடைகள்' நூல் வெளியீட்டு விழா | மதுரை புத்தகத் திருவிழா - 2023 என்னும் நூல்களை எழுதியிருக்கிறார். இவரின் பல கட்டுரைகள் தமிழின் முன்னணி இதழ்களில் வெளிவந்துந்துள்ளன. இணையத்திலும் வாசிக்கக் கிடைக்கின்றன. தலித் இலக்கியம், தலித் அரசியல், தலித் பண்பாடு என்னும் ஓர்மையில் இயங்கும் இவர் இந்தியச் சமூகத்தில் சாதி உருவாக்கம் பற்றி ஆராய்ந்து வருகிறார்.{{Cite web |url=https://theneelam.com/dalit-politics-of-dalit-autobiographical-novels-g-gurusamy-article/ தமிழக நாட்டார் வழக்காற்றில் பெளத்தக் கூறுகளை இனம் காண்பதிலும் ஆர்வங்கொண்டுச் செயல்பட்டு வருகிறார்.

## மேற்கோள்கள்

2. https://theneelam.com/dalit-politics-of-dalit-autobiographical-novels-g-gurusamy-article/
3. https://www.udumalai.com/tamil-elakkanap-puranadaigal.htm
4. https://www.hindutamil.in/news/opinion/columns/911336-reading.html
5. https://www.kalachuvadu.com/magazines/%E0%AE%95%E0%AE%BE%E0%AE%B2%E0%AE%9A%E0%AF%8D%E0%AE%9A%E0%AF%81%E0%AE%B5%E0%AE%9F%E0%AF%81/issues/276/articles/10-%E0%AE%86%E0%AE%B1%E0%AF%81%E0%AE%AE%E0%AF%81%E0%AE%95-%E0%AE%A8%E0%AE%BE%E0%AE%B5%E0%AE%B2%E0%AE%B0%E0%AF%81%E0%AE%AE%E0%AF%8D-%E0%AE%9A%E0%AE%BE%E0%AE%A4%E0%AE%BF-%E0%AE%A8%E0%AF%82%E0%AE%B2%E0%AF%8D-%E0%AE%89%E0%AE%B0%E0%AF%81%E0%AE%B5%E0%AE%BE%E0%AE%95%E0%AF%8D%E0%AE%95%E0%AE%AE%E0%AF%81%E0%AE%AE%E0%AF%8D
6. http://gurusamyaac.blogspot.com/
7. https://www.youtube.com/watch?v=DP5x0KOk0JM
8. https://www.youtube.com/watch?v=IyIEIXUhlYg
9. https://theneelam.com/m-raghavayangars-article-on-castes-in-senthamil-magazine-and-reactions-to-it-j-guruswamy-article/
10. https://www.hindutamil.in/news/opinion/columns/1133884-vallalar-200-completed.html
11. https://www.hindutamil.in/news/opinion/columns/1125715-caste-in-food.html
12. https://www.hindutamil.in/news/opinion/columns/1094403-scheduled-caste-panchayat-leaders-and-national-flag.html
13. https://www.hindutamil.in/news/opinion/columns/936214-mangalappanars-are-singers.html

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:விருதுநகர் மாவட்ட மக்கள்
பகுப்பு:தமிழ் எழுத்தாளர்கள்
உத்தமணி புதர் தவளை

**உத்தமணி புதர் தவளை** (*Raorchestes uthamani-ரோர்செசுடசு உத்தமணி*) என்பது இந்தியாவில் கேரளாவின் மேற்குத் தொடர்ச்சி மலையில் உள்ள பத்தனம்திட்டா மாவட்டத்தில் உள்ள கவியில் காணப்படும் *ரோர்செசுடசு* பேரினத்தைச் சேர்ந்த தவளை சிற்றினமாகும். இரண்டு இயற்கை ஆர்வலர்களான பறவை புகைப்படக் கலைஞர் பி. கே.உத்தமன் மற்றும் துணை வனப் பாதுகாவலர் கே. வி. உத்தமன் ஆகியோரின் பெயரால் இந்த சிற்றினத்திற்குப் பெயரிடப்பட்டது. இத்தவளை மேற்குத் தொடர்ச்சி மலைகளில் காணப்படும் அகணிய உயிரி ஆகும்.

## மேற்கோள்கள்


## வெளி இணைப்புகள்

* Data related to Raorchestes uthamani at Wikispecies

பகுப்பு:தவளைகள்
அமைதிபள்ளத்தாக்கு புதர் தவளை

***ரோர்செசுடசு சைலண்ட்வேலி*** (*Raorchestes silentvalley*) அல்லது ***அமைதிப்பள்ளத்தாக்கு புதர் தவளை*** என்பது தென்னிந்தியாவின் நீலகிரி மலைகளில் காணப்படும் ஒரு அகணிய உயிர் ஆகும். மேலும் இது மரத் தவளைகள் பேரினமான *ரோர்செசுடசு*வினைச் சேர்ந்தது. இந்த சிற்றினம் சூன், 2016-ல் விவரிக்கப்பட்டது.  இது அமைதிப்பள்ளத்தாக்கு தேசிய பூங்காவில் நீலகிரி மலைகளின் தென்மேற்கு சரிவுகளில் மிகவும் கட்டுப்படுத்தப்பட்ட பரவலைக் கொண்டது. இந்த தவளைகள் நிறத்தில் மாறுபடும் ஆனால் முறை மற்றும் அழைப்புகளில் தெளிவானவை.

நீலகிரியின் தெற்கு பகுதியிலிருந்து அமைதிப்பள்ளத்தாக்குப் பகுதியில் இந்த சிற்றினம் விவரிக்கப்பட்டது. இவை நிறத்தில் மாறுபடும் ஆனால் கருப்பு புள்ளிகள் மற்றும் புள்ளிகளின் வடிவங்களுடன் உடலின் மேற்பகுதி பச்சை நிறத்தில் இருக்கும். கீழ்ப்பகுதி மஞ்சள் நிறத்தில் கருப்பு அல்லது ஊதா நிறப் புள்ளிகள் மற்றும் கோடுகளுடன் காணப்படும். கால் விரல் பட்டைகள் ஊதா நிறத்தில் இருக்கும். இவை தரையிலிருந்து சுமார் 2 மீட்டர் உயரத்தில் உள்ள மரக்கிளைகளில் காணப்படும். ஒரு தனித்துவமான ஓசையினை அழைப்பாக ஒலிக்கும்.

## மேற்கோள்கள்

பகுப்பு:தவளைகள்
பகுப்பு:மேற்குத் தொடர்ச்சி மலையின் அக இட விலங்குகள்
மார்கரெட் பிளேம்சுட்டீடு

**மார்கரெட் பிளேம்சுட்டீடு** *(Margaret Flamsteed)* ( குக்கே எனப்பட்டவர்) (அண். 1670-1730)  பிரித்தானியாவில் வானியலோடு தொடர்புகொண்ட முதல் பெண்மணியாவார். இவர் அரசு வானியலாளர் பிளேம்சுட்டீடை மணந்தார், ஜான் பிளேம்சுட்டீடின் இறப்புக்குப் பிறகு அவரது மிகவும் சிறந்த பணிகளைப் பதித்து வெளியிட்டார்: பிரித்தானியக் கொயெலெசுட்டிசு வரலாறு (1725),  கொயெலெசுட்டிசு அட்டவணை (1729) எனும்   இந்த இரு நூல்களும் இவரின்றி வெளிவந்திருக்க முடியாது.

வானியலாரின் தோட்டம் எனும் கெவின்கோடின் நாடகத்தில் மார்கரெட் பிளேம்சுட்டீடு ஒரு பாத்திரமாவார்.

## இளமை
சட்டத் தரணியின் மகளான இவர் எழுத்தும் எண்ணும் கசடறக் கற்ற பெண்மணி ஆவார்.

## அரசு வானியலாருடனான வாழ்க்கை
திருமணம் ஆகும்போது மார்கரெட் பிளேம்சுட்டீடுக்கு அகவை22. அப்போது   ஜான் பிளேம்சுட்டீடின் அகவை ஆகும்;  இருவரும் 27 ஆண்டுகள் மணவாழ்க்கையில் வாழ்ந்துள்ளனர்.

திருமணத்துக்குப் பிறகான மார்கரெட்டின் கைக்குறிப்பேடுகள், கணிதவியலையும் வானியலையும் கற்பதில் அவருக்கு இருந்த ஆர்வத்தையும் வல்லமையையும் காட்டுகின்றன. பிளேம்சுட்டீடின் குறிப்புகளில் ஒரு  பதிவு, தான் தன் நோக்கீடுகளை மனைவியின் உதவியுடன் மட்டும் செய்ததாகக் குறிப்பிடுகிறது. இதுவும் பிற சான்றுகளும் மார்கரெட் தொடர்ந்து அவரது உதவியாளராகப் பணிபுரிந்துள்ளமையையும் மார்கரெட் ஆர்வமுடன் கண்வரின் இரவு நோக்கீடுகளில் பங்கேற்றதையும் காட்டுகின்றன.  இவர் பகலில் கணவருக்கான கடிதங்களை எழுதியும் படியெடுத்தும் வந்துள்ளார். குறிப்பாக கணவருக்குக் கைத்தடுமாற்றம் ஏற்பட்ட பிறகு இப்பணி கூடியுள்ளது.

ஜானின் வீட்டுப் பொறுப்பும் அவரது உதவியாளர்கள், மாணவர்கள், அவரைப் பார்க்க வருபவர்கள் சார்ந்த கவனிப்புகளும் மார்கரெட்டிடமே இருந்துள்ளது.

## ஜான் பிளேம்சுட்டீடு இறப்புக்குப் பிறகு

ஜான் பிளேம்சுட்டீடின் 1719 ஆண்டு இறப்புக்குப் பிறகு, அவரது இருநூல்களின் பதிப்பும் வெளியீடும் மார்கரெட்டின் மேற்பார்வையில் நடந்தேறின. பிரித்தானியக் கொயெலெசுட்டிசு வரலாறு  எனும்  நூல் 1725 இலும் கொயெலெசுட்டிசு அட்டவணை எனும் நூல் 1729 இலும் மார்கரெட்டால் வெளியிடப்பட்டன. இவ்ருக்கு யோசாப்பு கிறாத்துவைட்டும் ஆபிரகாம் சார்ப்பும் உதவினர். இவர்கள் இருவரும் ஜானின் உதவியாளர்களாக இருந்தவர்கள் ஆவர். இந்த இருநூல்களையும் வெளியிட பேரளவு செலவு ஆகியுள்ளது.  தன் கணவரின் தோட்டச் சொத்து சார்ந்த சிக்கலான துறப்பு ந்டவடிக்கைகளுக்கு இடையிலும்  1720  இல் தென்கடல் குமிழி நிறுவனம் சரிந்ததால் தன் பணவைப்புகள் குறைந்துவரும் நிலையிலும் இந்நூல்களைத் தளராமல் மார்கரெட் வெளியிட்டுள்ளார்.

கொயெலெசுட்டிசு அட்டவணை வெளியிட்ட ஒராண்டுக்குள் மார்கரெட் பிளேம்சுட்டீடு தன் 60 ஆகவையில் இறந்தார்.

## மேற்கோள்கள்

பகுப்பு:ஆங்கிலேய வானியலாளர்கள்
பகுப்பு:பெண் வானியலாளர்கள்
பகுப்பு:அயர்லாந்து பெண் அறிவியலாளர்கள்
அம்பேத்கர் மக்கள் இயக்கம்

**அம்பேத்கர் மக்கள் இயக்கம்** (**Ambedkar Makkal Iyakkam**) என்பது தமிழ்நாட்டில் பட்டியல் சமூகத்தினரின் கல்வி, சமூக மற்றும் பொருளாதார முன்னேற்றத்திற்காக செயல்படும் அரசியல் கட்சியாகும். இதனை 1977ல் நிறுவியவர் வை. பாலசுந்தரம் ஆவார். தென்னிந்தியாவின் முதல் அம்பேத்கரிய இயக்கம் இதுவாகும். இந்த இயக்கம் சமூக வளர்ச்சி, சமத்துவம், மனித உரிமை, மகளிர் முன்னேற்றம், கல்வி வளர்ச்சி மற்றும் பஞ்சமி நிலம் மீட்புக்காக செயல்படுகிறது.

சென்னையின் ஐம்பெரும் ஆளுமைகள் என்று அறியப்படுகிற ஐயா இளைய பெருமாள், சொல்லின் செல்வர் சக்திதாசன், பெரியவர் சுந்தரராசனார், டாக்டர் சேப்பன்  இவர்களோடு ஒரு இணைப் போராளியாகச்  செயலாற்றியவர் பாவலர் வை.பா அவர்கள்.

அம்பேத்கர் மக்கள் இயக்கம் தொடங்கப்பட்ட பின்னால் வைபா நடத்திய பேரணிகள், மாநாடுகள் தமிழக அரசியல் வரலாற்றில் குறிப்பிடத்தக்கவை.  1980களில் நிறையப் போராட்டங்களில் அமைப்பு ஈடுபட்டது.  குறிப்பாக அம்பேத்கரிய இயக்கங்கள் பெரும்பாலும் வடமாவட்டச் செல்வாக்கிலானதாக இருந்துவந்த நிலையில் வடக்கே தொடங்கப்பட்ட அமைப்பானது தென்மாவட்டங்களிலும் சற்றே விரிந்து செயல்பட்டதென்றால் அது அம்பேத்கர் மக்கள் இயக்கம்தான்.

விடுதலைச் சிறுத்தைகள் அமைப்பு மதுரை வட்டாரத்தில் செல்வாக்குப் பெறும்வரையிலும் இந்த அமைப்பே அப்பகுதியில் இயங்கியது. 1950களில் வாடிப்பட்டி பொட்டுலுபட்டியில் காந்திஜி பள்ளியைத் தொடங்கிய பொன்னுத்தாய் அம்மாள் அம்பேத்கர் மக்கள் இயக்க நிர்வாகியாக விளங்கினார்.

1980களில் சங்கனாங்குளம் ஊரில் தலித் பெண்கள்மீது வன்முறை ஏவப்பட்டது.  திருமங்கலம் நாகராணி, வாடிப்பட்டி பஞ்சு கொல்லப்பட்டனர்.  இதற்கெதிரான போராட்டத்தை இந்த இயக்கமே நடத்தியது.  வாடிப்பட்டி பஞ்சுவுக்காகப் போராட்டம் நடக்கவிருந்த நிலையில் மேடை கொளுத்தப்பட்டது. **வைபா காரின் மேல் ஏறிநின்று கூட்டத்தில் பேசினார்**. 1980களில் தமிழகத்தில் முதன்முதலாகப் பஞ்சாயத்துத் தேர்தல் அறிவிக்கப்பட்டபோது இடஒதுக்கீடு கோரி உச்சநீதிமன்றத்தில் வைபா வழக்கு தொடர்ந்தார். அதே தருணத்தில் மத்தியிலிருந்த காங்கிரஸ் அரசு ‘பஞ்சாயத்து ராஜ்நகர் பாலிகா’ என்ற மசோதாவைக் கொணர்ந்தது. அதுபற்றிய வழக்கில் நீதிமன்றம் வைபாவின் மனுவையும் கணக்கிலெடுக்கச் சொன்னது. எனவே அவர் வழக்கின் காரணத்தையும் சேர்த்துத்தான் உள்ளாட்சிகளிலும் இடஒதுக்கீட்டுக்கான தெளிவைப் பஞ்சாயத்து ராஜ்நகர் பாலிகா திருத்த மசோதாவில் இணைத்தனர்.
## மேற்கோள்கள்

## வெளி இணைப்புகள்
*இளமுருகு முத்துவின் காணொளி
* Demonstration seeking judicial probe The Hindu, 10 January 2007
* Ex-Mayor passes away The Hindu, 8 December 2019
* AMI Official Website
* https://ibctamilnadu.com/article/director-producer-speech-bad-about-ilayaraja-1627438439
பகுப்பு:தமிழக அரசியல் கட்சிகள்
தோடாய் புதர் தவளை

**தோடாய் புதர் தவளை** *(Raorchestes thodai-ரோர்செசுடசு தோடாய்* ) என்பது இந்தியாவில் தமிழ்நாட்டின் மேற்குத் தொடர்ச்சி மலையில் நீலகிரி மாவட்டத்தில் உள்ள ஊட்டியில் காணப்படும் *ரோர்செசுடசு* பேரினத்தைச் சேர்ந்த தவளை சிற்றினமாகும். இப்பகுதியில் வசிக்கும் தோடா பழங்குடியினரின் நினைவாக இந்த சிற்றினம் பெயரிடப்பட்டது. மேற்குத் தொடர்ச்சி மலைப் பகுதியில் 2011ஆம் ஆண்டு விவரிக்கப்பட்ட ஒன்பது தவளைச் சிற்றினங்களுள் இதுவும் ஒன்று.

## மேற்கோள்கள்

## வெளி இணைப்புகள்

* Data related to Raorchestes thodai at Wikispecies

பகுப்பு:மேற்குத் தொடர்ச்சி மலையின் அக இட விலங்குகள்
சுசில் புதர் தவளை

**சுசில் புதர் தவளை** (*Raorchestes sushili-ரோர்செசுடசு சுசிலி*) என்பது *ரோர்செசுடசு* பேரினத்தினைச் சேர்ந்த தவளைச் சிற்றினம் ஆகும். இது இந்தியா, தமிழ்நாடு, கோயம்புத்தூர் மாவட்டத்தில் உள்ள வால்பாறை நகராட்சி பகுதியில் உள்ள ஆண்டிபாறை காடுகளில் மட்டுமே காணப்படும் அகணிய உயிரி. இது மிக அருகிய இனத் தவளை ஆகும்.

## மேற்கோள்கள்

## வெளி இணைப்புகள்

* Data related to Raorchestes sushili at Wikispecies

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
மகாநாராயண உபநிடதம்

**மகாநாராயண உபநிடதம்**  ( *Mahanarayana Upanishad*) (  ) ஒரு பழங்கால சமஸ்கிருத நூலான இது இந்து சமயத்தின் சிறிய உபநிடதங்களில் ஒன்றாகும். இந்நூல் வைணவ உபநிடதமாக வகைப்படுத்தப்பட்டுள்ளது. 

உரை மூன்று முக்கிய பதிப்புகளில் கிடைக்கப் பெற்றுள்ளது.  64 அத்தியாயங்களைக் கொண்ட ஒரு பதிப்பு கிருஷ்ண யசுர் வேதத்துடன் பல தென்னிந்திய நூல்களில் இணைக்கப்பட்டுள்ளது. மேலும் தெலுங்குப் பதிப்பில் உள்ள அதே வாசகம் விரிவாக்கப்பட்ட வடிவத்தில் 80 அத்தியாயங்களுடன் அதே வேதத்துடன் இணைக்கப்பட்டுள்ளது. இரண்டாவது பதிப்பு அதர்வண வேதத்துடன் இணைக்கப்பட்டுள்ளது.  25 அத்தியாயங்களைக் கொண்டுள்ள இது *திரிபத்விபூதியுடன்* முன்னொட்டாக உள்ளது.  இந்த கையெழுத்துப் பிரதிகள் சில சமயங்களில் **யாக்னிகி உபநிடதம்** அல்லது **திரிபத்-விபூதி-மகாநாராயண உபநிடதம்** என்றும் பெயரிடப்படுகின்றன. சுவாமி விமலானந்தாவின் கூற்றுப்படி, யக்ஞாத்மா என்ற முனிவர் நாராயணனைப் போற்றும் வகையில் இருப்பதால் இது யாக்னிகி உபநிடதம் என்றும் அழைக்கப்படுகிறது. 

உபநிடதத்தின் தலைப்பு "பெரிய நாராயணன்" என்று பொருள்படுவதாக இருந்தபோதிலும்,  நாராயணன் மற்றும் உருத்திரன் இருவரையும் பெருமைப்படுத்துவது குறிப்பிடத்தக்கது. உபநிடதம் வேதாந்தக் கலைச்சொற்களைப் பயன்படுத்துகிறது.  மேலும் இருக்கு வேதம், தைத்திரீய பிராமணம், வாஜஸனேயி சம்ஹிதை மற்றும் முதன்மை உபநிடதங்களிலிருந்து ஏராளமான கருத்துகளைப் பயன்படுத்துகிறது. 

சந்தியாவந்தனம் செய்யும் போது , பிராணாயாமம், மந்திராசமனம், காயத்ரி ஆவாகனம், தேவதாநமஸ்காரம் மற்றும் காயத்ரி பிரஸ்தானம் ஆகியவற்றிற்குப் பயன்படுத்தப்படும் மந்திரங்கள் நேரடியாக மகாநாராயண உபநிடதத்திலிருந்து (80 அனுவாக்களைக் கொண்ட ஆந்திர மறுமலர்ச்சி) கிடைக்கபெற்றது. 

## உள்ளடக்கம்
"எல்லையற்ற அண்ட நீரில்" ஒளியாகவும், பிரபஞ்சம் உருவாவதற்கு முன் இருந்த பிரம்மம் என்ற கொள்கையை விவரிக்கும் ஒரு வசனத்துடன், அண்டவியலுடன் உரை ஆரம்பிக்கிறது. இந்த உரை இயற்றப்பட்ட நேரத்தில் பிரம்மனின் மனோதத்துவக் கொள்கை நன்கு நிறுவப்பட்டதாக அதன் தொடக்க வசனங்களின் பாணி தெரிவிக்கிறது. அசையும் மற்றும் அசைவற்ற அனைத்து உயிரினங்களிலும் பிரம்மமும் ஓமில் என்ற பிரவண மந்திரமும் உள்ளது. இது உயர்ந்ததில் உயர்ந்தது, பெரியவற்றில் பெரியது,  இது சட்டம், இது உண்மை, இது பிராமணம் எனவும் கூறுகிறது.  உரை இந்த மனோதத்துவக் கொள்கையை நெருப்பு, வாயு, சூரியன் , சந்திரன், பிரஜாபதி, புருசன், உருத்திரன் மற்றும் நாராயணன் என்று அழைக்கிறது. அவர்கள் அனைவரும் பிரம்மத்தைத் தவிர வேறு யாரும் இல்லை எனக் கூருகிறாது. {{Sfn|Srinivasan|1997|p=115} கடவுள்கள் தோன்றுவதற்கு முன்பே இருந்ததாக வசனம் 10.19 கூறுகிறது. 

## இதனையும் பார்க்கவும்

* அதர்வசிரசு உபநிடதம்
* மகா உபநிடதம்
* நாராயண உபநிடதம்
* நரிசிம்ம தபனிய உபநிடதம்

## சான்றுகள்

### உசாத்துணை
 
*
*
*
*
*
*
*
*
*
*
*
*
*
*
 

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
திரிபுர உபநிடதம்

**திரிபுர உபநிடதம்** ( *Tripura Upanishad* ) () என்பது இந்து சமயத்தின் இடைக்கால சிறிய உபநிடதமாகும்.  சமசுகிருதத்தில் இயற்றப்பட்ட இந்த உரை சாக்த உபநிடதமாக வகைப்படுத்தப்பட்டு இருக்கு வேதத்துடன் இணைக்கப்பட்டுள்ளது. இது, ஒரு உபநிடதமாக, இந்து சமயத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பின் ஒரு பகுதியாகும். 

உபநிடதம் திரிபுரசுந்தரி தேவியை பிரபஞ்சத்தின் இறுதி சக்தியாக வைக்கிறது.  அவள் பிரம்மா, விஷ்ணு மற்றும் சிவனுக்கும் மேலாக உயர்ந்த உணர்வு என்று விவரிக்கப்படுகிறாள்.  இந்த உரை சாக்த பாரம்பரியத்தின் முக்கியமான நூல்களில் ஒன்றாகும். மேலும் வேலை, வழிபாடு மற்றும் ஞானத்தின் மூன்று சாலைகளைக் குறிக்கும் திரிபுரம் (அதாவது "மூன்று நகரங்கள்") கோட்பாட்டிற்கு குறிப்பிடத்தக்கது. 

சாக்த தந்திரம் பற்றிய உரை மற்றும் ஆசிய வரலாற்று ஆய்வுகள் இயக்குநர் தக்ளஸ் புரூக்ஸ் இந்த உரையைப் பற்றி கூறும்போது  "நாம் காணக்கூடிய சாக்த தாந்த்ரீகத்தின் சாக்த தந்திர பாரம்பரியத்தில் உள்ள ஒவ்வொரு முக்கிய தலைப்பையும் இதன் 16 வசனங்களாக வடித்துள்ளது.  ஸ்ரீவித்யா யந்திரத்தை தியானத்திற்கான ஒரு வழிமுறையாக உரை வழங்குகிறது.  இந்த உரை சக்தி தந்திர பாரம்பரியத்தை வேத பண்புக்கூறாக இணைக்கிறது. இருப்பினும் இந்த இணைப்பு அறிஞர்களால் எதிர்க்கப்பட்டது.  

பல சாக்த உபநிடதங்களில் உள்ளதைப் போலவே, இந்த உரையிலும் உள்ள தத்துவங்கள், சாக்தாத்வைதவாதம் (அதாவது, மதமற்ற சக்தியின் பாதை) எனப்படும் இந்து தத்துவத்தின் சாங்கியம் மற்றும் அத்வைத வேதாந்தப் பள்ளிகளின் ஒத்திசைவு என்று இந்து மத அறினரான *ஜூன் மெக்டேனியல்* கூறுகிறார். 

## உள்ளடக்கம்
[thumb|உரை [ஸ்ரீ சக்கரம்|ஸ்ரீ சக்ரத்தைக் குறிப்பிடுகிறது.]]
முக்கிய உரை 16 வசனங்களைக் கொண்டுள்ளது. இந்த எண் 16 தந்திர பாரம்பரியத்தில் குறிப்பிடத்தக்கது. மேலும் இது ஸ்ரீவித்யா பள்ளியின் மூல மந்திரம் அல்லது மூல மந்திரத்தின் பதினாறு பாடக் கட்டமைப்பை உருவாக்குகிறது. முக்கிய செய்தி அதன் 15 வசனங்களில் அடங்கியுள்ளது. அதில் பதினாறாவது வசனம் இணைக்கப்பட்டுள்ளது. யந்திரம் வடிவமைக்கப்பட்ட விதத்தைப் போலவே, பதினாறாவது எழுத்து அதன் முக்கிய பதினைந்து கூறுகளுடன் இணைக்கப்பட்டுள்ளது. இவ்வாறு உபநிடதத்தின் கட்டமைப்புக் கலை கூறுகள் ஸ்ரீவித்யா மந்திரத்தின் கட்டமைப்பை பிரதிபலிக்கின்றன.

## இதனையும் பார்க்கவும்
* அதர்வசிரசு உபநிடதம்
* தேவி உபநிடதம்
* மகாநாராயண உபநிடதம்

## சான்றுகள்

### உசாத்துணை
*
*
*
*
*
*
*
*
*
*
*
*
*
*
*
*

## மேலும் படிக்க
*
*

பகுப்பு:சமசுகிருத நூல்கள்
பகுப்பு:உபநிடதங்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
மாநிலங்களவைத் தேர்தல்கள் 2012

**மாநிலங்களவைத் தேர்தல்கள் 2012** (*2012 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2012ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். சனவரியில் தில்லியிலிருந்து 3 உறுப்பினர்களையும், சிக்கிமிலிருந்து ஒரு உறுப்பினரைத் தேர்வு செய்யவும், மார்ச் மாதத்தில் 15 மாநிலங்களிலிருந்து 57 உறுப்பினர்களைத் தேர்வு செய்யவும் சூன் மாதத்தில் மூன்று உறுப்பினர்களைக் கேரளாவிலிருந்து தேர்வு செய்யவும் தேர்தல் நடைபெற்றது.

மாநிலங்களவைக்கான இடைத்தேர்தல் உத்தரப்பிரதேசம்  மற்றும் மகாராட்டிரா மாநிலங்களிலிருந்தும் நடத்தப்பட்டது.

## சனவரி தேர்தல்
### [[தில்லி மாநிலங்களவை உறுப்பினர்கள்|தில்லி]]

### [[சிக்கிம் மாநிலங்களவை உறுப்பினர்கள்|சிக்கிம்]]

## மார்ச் தேர்தல்

### [[ஆந்திரப்பிரதேச மாநிலங்களவை உறுப்பினர்கள்|ஆந்திரப் பிரதேசம்]]

### [[பீகார் மாநிலங்களவை உறுப்பினர்கள்|பீகார்]]

### சத்தீஸ்கர்

### [[குஜராத் மாநிலங்களவை உறுப்பினர்கள்|குஜராத்]]

### [[அரியானா மாநிலங்களவை உறுப்பினர்கள்|அரியானா]]

### இமாச்சலப்

### சார்கண்ட்

### கருநாடகாம்

### [[மத்தியப்பிரதேசம்]]

### [[மகாராட்டிரா]]

### [[ஒடிசா]]

### [[ராஜஸ்தான்]]

### [[உத்தரப்பிரதேசம்]]

### உத்தாரகண்டம்

### [[மேற்கு வங்காளம்]]

## சூன் தேர்தல்

### கேரளா

## இடைத்தேர்தல்
2012-ம் ஆண்டு கீழ்க்கண்ட இடைத்தேர்தல் நடைபெற்றது.

* உத்தரப்பிரதேசத்தைப் பிரதிநிதித்துவப்படுத்திய பிரிஜ் பூஷன் திவாரியின் மறைவால் ஏற்பட்ட காலியிடத்தை நிரப்ப, இடைத்தேர்தல் நடத்தப்பட்டது. அலோக் திவாரி சூன் 18, 2012 அன்று போட்டியின்றி தேர்ந்தெடுக்கப்பட்டார். இவரது பதவிக்காலம் ஏப்ரல் 2, 2018 வரை ஆகும்.
* மகாராட்டிராவைப் பிரதிநிதித்துவப்படுத்திய விலாஸ்ராவ் தேஷ்முக் காலமானதால் ஏற்பட்ட காலியிடத்தை நிரப்ப இடைத்தேர்தல் நடத்தப்பட்டது. ரஜினி பாட்டீல் திசம்பர் 30 அன்று போட்டியின்றி தேர்ந்தெடுக்கப்பட்டார். இவரது பதவிக்காலம் ஏப்ரல் 2, 2018 வரை இருந்தது.

## மேற்கோள்கள்
 
 

பகுப்பு:மாநிலங்களவைத் தேர்தல்கள்
கடலாறு புதர் தவளை

**கடலாறு புதர் தவளை (***Raorchestes kadalarensis-ரோர்செசுடசு  கடலாறென்சிசு*) என்பது *ரோர்செசுடசு*  பேரினத்தைச் சேர்ந்த தவளைச் சிற்றினம் ஆகும். இது இந்தியாவில் கேரளாவின் மேற்குத் தொடர்ச்சி மலையில் மூணாறுக்கு அருகில் உள்ள கடலாறு என்ற இடத்தில் காணப்படுகிறது. 2011ஆம் ஆண்டில் இப்பகுதியில் விவரிக்கப்பட்ட ஒன்பது சிற்றினங்களுள் இதுவும் ஒன்றாகும்.

## மேற்கோள்கள்

## வெளி இணைப்புகள்

* Data related to Raorchestes kadalarensis at Wikispecies

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
சராய்காட் போர்

**சராய்காட் போர்** (**Battle of Saraighat**), தற்கால அசாம் பகுதியை ஆண்ட அகோம் பேரரசுக்கும், முகலாயப் பேரரசுக்கும் மார்ச் 1671ஆம் ஆண்டில் சராய்காட் எனுமிடத்தில் பிரம்மபுத்திரா ஆற்றுப் பகுதியில் நடைபெற்ற கப்பல் போர் ஆகும். அகோம் பேரரசின் படைகளுக்கு படைத்தலைவர் லச்சித் பர்பூக்கன் மற்றும் முகலாயப் படைகளுக்கு முதலாம் ஜெய் சிங்கின் மகன் முதலாம் ராம் சிங் தலைமை வகித்தனர்.

இப்போரில் அகோம் பேரரசின் படைகள் கொரில்லா போர்முறையில், முகலாய கப்பல் படைகளை வென்று, குவகாத்தியை மீண்டும் கைப்பற்றியது.இது அகோம் பேரரசுக்கு எதிரான முகலாயர்களின் இறுதிப் போர் ஆகும்.

## போரின் பின்னணி
1586-ஆம் ஆண்டில் காமதா இராச்சிய மன்னர் நர நாராயணன் இறந்த பிறகு காமதா இராச்சியத்தின் கிழக்குப் பகுதிகளை அகோம் இராச்சியத்தினர் கைப்பற்றினர். எனவே காமதா இராச்சியத்தின் மேற்கு பகுதியில் உள்ள கூச் பெகர் நகரத்தை தலைநகராகக் கொண்டு கூச் பெகர் இராச்சியத்தை நிறுவினர்.

1587 இல் கூச்பெகர் இராச்சிய மன்னர் நர நாராயண இறந்த பிறகு, அவரது மகன் லெட்சுமி நாராயணன் மற்றும் மருமகன் ரகுதேவ் இராச்சியத்தைப் பிரித்துக் கொண்டு மனக்கசப்புடன் ஆண்டனர். முகலாயர்கள் லெட்சுமி நாராயணனுடன் கூட்டணி அமைத்தனர். 1602ல் முகலாயர்கள் ரகுதேவின் மகன் பரிசித்து நாராயணனை கைது தில்லிக்கு அனுப்பினர். ஆனால் அவரது சகோதரர்
பாலி நாராயணன் அகோம் பேரரசில் தஞ்சம் புகுந்தார். அகோம்கள் தங்களுக்கும் முகலாயர்களுக்கும் இடையே கோச் இராச்சியத்தை ஒரு இடையகமாக வைத்திருக்க ஆர்வமாக இருந்தனர். முதல் முகலாய-அகோகம் சண்டை சம்தாராவில் 1615ல் நடைபெற்றது. போரின் முடிவில் அகோம்-முகலாயர் ஒப்பந்தம் ஏற்பட்டது.  ஒப்பந்தத்தின்படி பிரம்மபுத்திரா ஆற்றின் வடகரையில் அகோம் படைகளும்,  தென் கரையில் முகலாயர் படைகளும் நிலை கொண்டது.

1658ல் முகலாயப் பேரரசர் ஷாஜகான் வீழ்ந்த பிறகு, வாரிசுப் போரை சாதகமாக பயன்படுத்தி  வாரிசுப் போரை சாதகமாகப் பயன்படுத்தி,  லெட்சுமி நாராயணன் கூச் பெகர் இராச்சியத்தை ஆக்கிரமிக்க முயன்றார். ஆனால் அகோம் மன்னர் ஜெயத்வாஜ் சின்கா, லெட்சுமி நாராயனனை துப்ரிக்கு அப்பால் பின்னுக்குத் தள்ளி துப்ரியை கைப்பற்றினர். அவுரங்கசீப் ஆட்சிக்கு வந்த போது, 1660ல்  அகோம் பேரரசை கைப்பற்ற கடற்படைத் தலைவர் மீர் ஜூம்லா மற்றும் வங்காள ஆளுரர் இரண்டாம் ஷா சூஜா அனுப்பி வைக்கப்பட்டனர்.

மிர் ஜும்லா 1661 இல் கப்பல்களை அணிவகுத்து, அகோம்களைத் தோற்கடித்து, இறுதியாக அகோம் தலைநகரைக் கைப்பற்றினார். இறுதியில் அகோம் பேரரசின் படைத்தலைவர் லச்சித் பர்பூக்கன்  கொரில்லா போர்முறையில் முகலாயப் படைகளைத் தாக்கி போரில் வெற்றி பெற்று குவாகாத்தியை மீண்டும் கைப்பற்றினர்.
## இதனையும் காண்க
* சராய்காட்
* லச்சித் பர்பூக்கன்
* சராய்காட் போர் நினைவுப் பூங்கா

## அடிக்குறிப்புகள்

## மேற்கோள்கள்

* 
*
* 
* 
* 
* 
* 
* 

பகுப்பு:அசாம் வரலாறு
பகுப்பு:அகோம் பேரரசு
பகுப்பு:முகலாயப் பேரரசு
நிரந்தர பற்கள்

**நிரந்தர பற்கள்** (*Permanent teeth*) அல்லது **முதிர்ந்த பற்கள்** இருமுறைபல்லமைப்பு கொண்ட  பாலூட்டிகளில் தோன்றும் இரண்டாவது பற்கள் ஆகும். மனிதர்கள் மற்றும் பழைய உலக சிமியன்களில், முப்பத்திரண்டு நிரந்தர பற்கள் உள்ளன. இதில் ஆறு மேல் மற்றும் கீழ் தாடைப் கடைவாய்ப் பற்கள், நான்கு மேல் மற்றும் கீழ் தாடை முன்கடைவாய் பற்கள், இரண்டு மேல் மற்றும் இரண்டு கீழ்த்தாடை கோரைப் பற்கள், நான்கு மேல் மற்றும் நான்கு கீழ்த்தாடை வெட்டுப் பற்கள் ஆகும்.

## காலவரிசை
பொதுவாக குழந்தைகளின், ஆறாவது வயதில் முதல் நிரந்தரப் பல் வாயில் தோன்றும். பின்னர் வாயில் பாற் (அல்லது உதிரும் பல்) பற்கள் மற்றும் நிரந்தரப் பற்கள் இரண்டும் காணப்படும்.

நிரந்தரப் பற்களில் முதன்மையானது, முதன்மைப் பற்களின் கடைசி 'பால்' கடைவாய்ப்பற்களுக்குப் பின்னால் நிரந்தரமான முதல் கடைவாய்ப்பற்கள் ஆகும். இந்த முதல் நிரந்தர கடைவாய்ப்பற்கள் நிரந்தர பற்களின் சரியான வளர்ச்சிக்கு முக்கியமானவை. பதின்மூன்று வயது வரை 32 நிரந்தரப் பற்களில் 28 பற்கள் தோன்றும்.

நிரந்தரப் பற்கள் முழு நிரந்தரப் பற்கள் தோன்றும் காலத்தின் பின்பகுதியில் தோன்றுகின்றன. நான்கு கடைசி நிரந்தர பற்கள், மூன்றாவது கடைவாய்ப்பற்கள், பொதுவாக 17 முதல் 38 வயதுக்குள் தோன்றும். இவை அறிவுப் பற்களாகக் கருதப்படுகின்றன.

## நோயியல்
கூடுதல் அல்லது "தேவைக்குமிகுந்த" பற்கள் இருப்பதும் சாத்தியமாக உள்ளது. இந்த நிகழ்வு தெற்றுப்பல் என்று அழைக்கப்படுகிறது. பெரும்பாலும் தவறான "பற்களின் மூன்றாவது தொகுப்பு" என்று இவை குறிப்பிடப்படுகிறது. இந்த பற்கள் வாயில் தோன்றலாம் அல்லது எலும்பின் தாக்கமாகவும் இருக்கலாம். தெற்றுப்பல் பெரும்பாலும் உதடு மற்றும் அண்ணப் பிளவு, *ட்ரைக்கோ-ரினோ-பாலன்ஜியல்* நோய்க்குறி, காரைக் கபாலத் திரிபு வளர்ச்சி மற்றும் கார்ட்னர் நோய்க்குறி போன்ற நோய்க்குறிகளுடன் தொடர்புடையது.

## மேலும் பார்க்கவும்

* பல் வளர்ச்சி
* பல்வகை

## மேற்கோள்கள்

* Ash, Major M. and Stanley J. Nelson,  2003. *Wheeler’s Dental Anatomy, Physiology, and Occlusion.* 8th edition.
This article incorporates text in the public domain from the 20th edition of Gray's Anatomy (1918)

## வெளி இணைப்புகள்

பகுப்பு:உடற்கூற்றியல்
ஷாஹ்பூர், இமாச்சலப் பிரதேச சட்டமன்றத் தொகுதி

**ஷாஹ்பூர் சட்டமன்றத் தொகுதி** (*Shahpur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 17 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:காங்ரா மாவட்டம்
இராஜ்பால் சிங் சைனி

**இராஜ்பால் சிங் சைனி** (*Rajpal Singh Saini*)(சனவரி 1, 1953 கிராமம்- லுஹ்சானா, மாவட்டம்-முசாஃபர்நகர்) என்பவர் உத்தரப்பிரதேசத்தினைச் சேர்ந்த இந்திய அரசியல்வாதி ஆவார். இவர் சமாஜ்வாதி கட்சியைச் சேர்ந்தவர். இவர் இந்திய நாடாளுமன்ற மேலவையான மாநிலங்களவையின் உறுப்பினராகச் சூலை 2010 முதல் சூலை 2016 வரை பணியாற்றினார். இவர் இளநிலை அறிவியல் பட்டதாரி ஆவார்.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
மாநிலங்களவைத் தேர்தல்கள் 2010

**மாநிலங்களவைத் தேர்தல்கள் 2010** (*2010 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2010ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். ஆறு மாநிலங்களிலிருந்து 13 உறுப்பினர்களையும், 12 மாநிலங்களிலிருந்து 49 உறுப்பினர்களையும், ஆந்திரப் பிரதேசத்திலிருந்து ஆறு உறுப்பினர்களையும் அரியானாவிலிருந்து இரண்டு உறுப்பினர்களையும் தேர்தல்கள் நடைபெற்றன.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்காக இத்தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
2010-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். *பட்டியல் முழுமையடையவில்லை.*

## இடைத்தேர்தல்
குசராத்து மாநிலம், ராஜஸ்தான், உத்தரப் பிரதேசம் ஆகியவற்றிலிருந்து காலியான இடங்களுக்கு இடைத்தேர்தல் நடத்தப்பட்டது.

* 21/04/2010 அன்று சூர்யகாந்த்பாய் ஆச்சார்யா இறந்ததால் குசராத்திலிருந்து காலியாக உள்ள இடத்துக்கு 25 பிப்ரவரி 2010 அன்று இடைத்தேர்தல் நடத்தப்பட்டது. இவரது பதவிக் காலம் 18/08/2011 அன்று முடிவடைந்தது. பாஜக சார்பில் பிரவின் நாயக் தேர்ந்தெடுக்கப்பட்டார்.

* 21/04/2010 அன்று பாஜகவின் கிரிஷன் லால் பால்மிகி மரணமடைந்ததால் ராஜஸ்தானில் இடைத்தேர்தல் 17 சூன் 2010 அன்று நடைபெற்றது. இந்தியத் தேசிய காங்கிரசின் நரேந்திர புடானியா மாநிலங்களவை உறுப்பினரானார்.

* 21/04/2010 அன்று சமாஜ்வாதி கட்சியின் உறுப்பினர் வீரேந்திர பாட்டியா மரணமடைந்ததால் உத்தரப் பிரதேசத்திலிருந்து காலியாக உள்ள பதவிக்கு 15 சூலை 2010 அன்று இடைத்தேர்தல் நடைபெற்றது. பகுஜன் சமாஜ் கட்சியின் பிரமோத் குரீல் மாநிலங்களவை உறுப்பினரானார்.

## மேற்கோள்கள்

பகுப்பு:மாநிலங்களவைத் தேர்தல்கள்
ஜெய் பிரகாசு நாராயண் சிங்

**ஜெய் பிரகாசு நாராயண் சிங்** (*Jai Prakash Narayan Singh*) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் பீகார் மாநிலம் சீவான் மாவட்டத்தினைச் சேர்ந்தவர். பாரதிய ஜனதா கட்சியின் தலைவரான நாராயண் சிங் 2008-ல் சார்கண்டிலிருந்து மாநிலங்களவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1949 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
செல்வராஜ் (திமுக)

**செல்வராஜ்** (*Selvaraj*) என்பவர் *கவிதைப்பித்தன்* என்று நன்கு அறியப்படுபவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டத்தினைச் சேர்ந்த திராவிட முன்னேற்றக் கழக அரசியல்வாதி ஆவார். 1996 தேர்தலில் கொளத்தூர் தொகுதியில் திமுக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார் . இந்த தொகுதி பட்டியல் சாதியினருக்காக ஒதுக்கப்பட்ட தொகுதியாகும்

## விருது
இளங்கலைப் பட்டம் பெற்றுள்ள செல்வராஜ், 1981ஆம் ஆண்டு புதுச்சேரி அரசின் மகாகவி பாரதி விருதும், 1990ஆம் ஆண்டு தமிழக அரசின் பாரதிதாசன் விருதினையும் பெற்றார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்